འདི་ལོ་བོད་རབ་མཛོད་ཆུ་འབྲུག་སྟེ་ཕྱི་ལོ་༢༠༡༢་ནང་དགོན་སྡེ་འདི་བཞིན་ཕྱག་བཏབ་ནས་བགྲང་བྱ་ཉེར་ལྔ་འཁོར་བར་རྟེན་འབྲེལ་ཞུ་བའི་མཛད་སྒོ་ཞིག་བསྐྱང་གཏན་འཁེལ་ཅིང་།དེ་ཡང་༧སྐྱབས་རྗེ་ཡོངས་འཛིན་རིན་པོ་ཆེ་མཆོག་གིས་རང་ཅག་བོན་འབངས་སྤྱི་དང་ལྷག་པར་འབྲེལ་ཡོད་བལ་ཡུལ་རྒྱལ་ཁོངས་ཀྱི་བོན་འབངས་ཡོངས་ལ་བཀའ་དྲིན་ཚད་མེད་གནང་བར་རྗེས་དྲན་ཞུ་བ་དང་།༧སྐྱབས་རྗེ་༧རྒྱལ་བ་སྨན་རི་བའི་ཁྲི་འཛིན་རིན་པོ་ཆེ་ལུང་རྟོགས་བསྟན་པའི་ཉི་མ་མཆོག་དང་༧སྐྱབས་རྗེ་རྒྱལ་བ་སྨན་རི་བའི་ཡོངས་འཛིན་སྨྲ་བའི་དབང་པོ་མཆོག་གིས་དབུས་སངས་རྒྱས་གྱི་བསྟན་འཛིན་གང་ན་སུ་བཞུགས་རྣམས་ཀྱི་སྐུ་ཚེ་ཞབས་པད་བརྟན་པ་དང་།འཛམ་གླིང་ཡངས་པའི་ས་ཁྱོན་ཀུན་ཏུ་ས་ཡོམ་དང་ཆུ་ལོག་སོགས་རང་འབྱུང་ཁམས་ཀྱི་གནོད་འཚེ་མཐའ་དག་ཞི་ཞིང་ནད་མུག་མཚོན་འཁྲུགས་ཀྱི་འཇིགས་པ་ཀུན་དང་བྲལ་ནས་ཞི་བདེའི་དཔལ་ཡོན་རྒྱས་པ་དང་།༧འདུས་སྡེ་ཆེན་པོ་དཔལ་ལྡན་ཁྲི་བརྟན་ནོར་བུ་རྩེར་མཐུན་སྦྱོར་རོགས་རམ་གནང་མཁན་དད་སྦྱིན་སྤྱི་སྒེར་ཤི་གསོན་རྣམས་ཀྱིས་གཙོས་སེམས་ཅན་ཐམས་ཅད་ཀྱི་འདི་ཕྱིའི་འཕྲལ་རྐྱེན་བར་ཆད་ཞི་ཞིང་མཐར་ཐུག་བདེ་ཆེན་གྱི་གོ་འཕང་རིན་པོ་ཆེ་ཐོབ་པ་བཅས་ཀྱི་ཆེད་དམིགས།འདི་ལོ་བོད་ཟླ་༡༡ཚེས་༡སྟེ་ཕྱི་ཟླ་༡༢ཚེས་༡༤ནས་བོད་ཚེས་༡༥ཕྱི་ཚེས་༢༨བར་སྤྱི་སྤུངས་ཞི་ཁྲོའི་དཀྱིལ་འཁོར་ཞལ་ཕྱེས་ཏེ་བདུད་རྩི་འོད་ཟེར་འཁྱིལ་བའི་སྨན་སྒྲུབ་ཆེན་མོ་ཞིག་འཚོགས་རྒྱུ་དང་།དུས་མཚུངས་སུ་ཁྲོ་བོའི་སྒྲུབ་པ་དང་བླ་ཆེན་དྲན་པའི་འབུམ་ཚོགས།དེ་བཞིན་སྔགས་འཆང་རྣམས་ཀྱི་བླ་ཆེན་དྲན་པའི་སྒྲུབ་པ་བསྐྱང་རྒྱུ་དང་།